สงกรานต์นี้นัดเพื่อนๆออกมาทานอาหารทะเลกันที่ชายทะเลบางขุนเทียน

เลือกร้านเรืองฤทธิ์ เพราะว่าเพื่อนเลือกค่ะ แล้วก็ตามตามกันไปว่าไงว่ากัน ร้านอยู่ ต้นต้นของกลุ่มร้านอาหารทะเล ทางด้านขวามือถ้านับจากปากซอย 

หน้าร้านมีที่จอดรถจำนวนมากและมีพนักงานคอยโบกรถและเอาผ้ามาปิดหน้าต่างให้ 

ตัวร้านเป็นคล้ายโรงเรือนขนาดใหญ่มากและมีหลายโรงเรือนขยายออกไปทำจากไม้ และ ใบจากที่มุงหลังคาจึงช่วยลดความร้อนอบอ้าวในเวลากลางวันได้เป็นอย่างดี และทางร้านมีการติดตั้งพัดลมจำนวนมากแทบทุกจุด บนเสาบนคานและวางไว้ที่พื้น 

บรรยากาศโดยรอบมีป่าโกงกางกับน้ำกร่อย บางครั้งมีลมพัดมาเป็นระยะ 

เรามาพูดกันถึงเรื่องอาหาร สั่งอาหารทั้งหมด 4 อย่างสิ่งที่น่าเซอไพรส์มากคือ วันหยุดลูกค้าเต็มร้านแต่อาหารออกมาเร็วและร้อน นับว่าร้านมีการจัดการที่เก่งมากประสบการณ์สูง 

เริ่มจาก ต้มยำกุ้งน้ำข้น ตัวน้ำซุปดูเหมือนร้อนแรงเพราะมีพริกแห้งโรยและน้ำมันจากน้ำพริกเผาแต่เมื่อซดแล้วก็ไม่เผ็ดมากนะ กุ้งที่ใส่มา มาทั้งเปลือกแต่ผ่ากุ้งเป็นซีก ใส่ยอดมะพร้าวหั่นเป็นแผ่นสี่เหลี่ยม เคี้ยวกรอบๆ น้ำซุปเปรี้ยวนำหวานอร่อยดี 

ผักกระเฉดไฟแดง ให้ยอดอ่อนของต้นกระเฉด ตัวผักจึงไม่เหนียวและคงใช้ไฟแดงจริงๆขึ้นมาอย่างเร็วจานนี้กรอบหอมอร่อย ผัดกับน้ำมันหอยธรรมดาไม่ได้ใส่อะไรเพิ่ม 

ปูผัดผงกะหรี่เพื่อนๆ request ขอเป็นเนื้อปู เพราะขี้เกียจแกะ ทางร้านก็มีให้  พอยกมาเสิร์ฟเห็นเนื้อปู โปรยปรายอยู่บนจานก็ตกใจนึกว่ามีเนื้อคู่อยู่แค่นี้ แต่ไม่ใช่ ในเครื่องที่ผัดแกงกะหรี่ก็มีเนื้อปูอยู่และข้างบนก็โรยเนื้อปูเพิ่มขึ้นด้วย จานนี้ถูกใจ เนื้อปูไม่เหม็นคาวมีจำนวนเนื้อปูมากพอสมควร  ตัวกะหรี่พริกเผาที่ผัดมาก็เป็นครีมละเอียดดีไม่มันเยิ้มเกินไป ไม่มีการแยกตัวของน้ำมัน 

 จานสุดท้าย ปลากระพงทอดน้ำปลา พอเด็กเสริฟเอาจานนี้เมื่อวาง ตกใจเลย ปลาตัวใหญ่มาก เนื้อก็เยอะ และยังร้อนอยู่ แต่ก็แน่ใจได้ว่าทางร้านคงทำเตรียมเอาไว้นั่นแหละเพราะมาเร็วมากๆ น้ำปลาที่ราดก็อร่อยไม่น้อยหน้าร้านดังดังในเมืองเลยออกรสชาติไปทางเค็มหวาน 

ค่าเสียหายเช็คเรือแล้วตกคนละ  350 บาท มื้อนี้อิ่มสบายเบากระเป๋า 

ข้อเสียน่าจะเป็นอากาศที่ร้อนมาก แต่ทางร้านได้พยายามกระหน่ำจำนวนพัดลม และติดตั้งทุกทิศทาง ก็เลยยอมให้ 

มีสั่งขนมหวานเป็นถ้วยนมสดไม่มีรูปลืมถ่ายค่ะกินหมดเกลี้ยง 

ทดลองไอศครีมยี่ห้อแปลกใหม่  รสชาติเชอร์เบทมังคุด กินแล้วไม่อร่อยค่ะ  หลับตากินยังไม่รู้เลยว่ามันคือรสมังคุด